《文叔赴部班引复回建康》
宋代·韩淲

俯循常调到行都，薄宦犹烦五荐书。久历男邦虽不较，更临郡县待何如。

春风吹鬓秦淮老，夏日移家越岭居。且以酒浇君磊块，相逢谁道故人疏。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。